CELEX: 32016R1333
Language: bg
Date: 2016-08-04 00:00:00
Title: Регламент (ЕС) 2016/1333 на Съвета от 4 август 2016 година за изменение на Регламент (ЕО) № 329/2007 относно ограничителни мерки срещу Корейската народнодемократична република

5.8.2016   
            
            
               BG
            
            
               Официален вестник на Европейския съюз
            
            
               L 212/1
            
         РЕГЛАМЕНТ (ЕС) 2016/1333 НА СЪВЕТА
   от 4 август 2016 година
   за изменение на Регламент (ЕО) № 329/2007 относно ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение (ОВППС) 2016/849 на Съвета от 27 май 2016 г. относно ограничителни мерки срещу Корейската народнодемократична република и за отмяна на Решение 2013/183/ОВППС (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               С Регламент (ЕО) № 329/2007 на Съвета (2) се привеждат в действие мерките, предвидени в Решение (ОВППС) 2016/849.
            
         
               (2)
            
            
               На 2 март 2016 г. Съветът за сигурност на Организацията на обединените нации прие Резолюция 2270 (2016), в която се предвиждат нови мерки срещу Северна Корея. В съответствие с тази резолюция на 4 април 2016 г. Комитетът по санкциите, създаден съгласно Резолюция 1718 (2006) на Съвета за сигурност на ООН, публикува списък на допълнителни стоки, за които се прилагат забраните за трансфер, набавяне и предоставяне на техническа помощ („списък с чувствителни стоки“).
            
         
               (3)
            
            
               На 4 август 2016 г. Съветът прие Решение (ОВППС) 2016/1341 (3) за привеждане в действие на тази мярка. Поради това Регламент (ЕО) № 329/2007 следва да бъде съответно изменен.
            
         
               (4)
            
            
               За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 329/2007 се изменя, както следва:
   
               1)
            
            
               член 2 се изменя, както следва:
               
                           а)
                        
                        
                           в параграф 1, буква а) и в параграф 3 думите „приложения I, Iа и Iб“ се заменят с думите „приложения I, Iа, Iб и Iж“;
                        
                     
                           б)
                        
                        
                           в параграф 2 се добавя следната алинея:
                           „Приложение Iж включва оръжия за масово унищожение и свързани изделия, материали, оборудване, стоки и технологии, определени и посочени като чувствителни стоки в съответствие с точка 25 от Резолюция 2270 (2016) на Съвета за сигурност на ООН.“;
                        
                     
         
               2)
            
            
               в член 3, параграф 1, букви а) — г) думите „приложения I, Iа и Iб“ се заменят с думите „приложения I, Iа, Iб и Iж“;
            
         
               3)
            
            
               в член 5в, параграф 4 уводното изречение се заменя със следното:
               „4.   За трансакциите, посочени в параграф 3, включващи трансфер на финансови средства за суми:“;
            
         
               4)
            
            
               в член 13, параграф 1 се добавя следната буква:
               
                           „ж)
                        
                        
                           изменя приложение Iж въз основа на решенията за определяне, взети от Съвета за сигурност на ООН или Комитета по санкциите, и добавя референтните номера, взети от Комбинираната номенклатура, съдържаща се в приложение I към Регламент (ЕИО) № 2658/87.“;
                        
                     
         
               5)
            
            
               текстът в приложението към настоящия регламент се вмъква като приложение Iж.
            
         Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 август 2016 година.
      
         
            За Съвета
         
         
            Председател
         
         M. LAJČÁK
      
   
   
      (1)  ОВ L 141, 28.5.2016 г., стр. 79.
   
      (2)  Регламент (ЕО) № 329/2007 на Съвета от 27 март 2007 г. относно ограничителни мерки срещу Корейската народнодемократична република (ОВ L 88, 29.3.2007 г., стр. 1).
   
      (3)  Решение (ОВППС) 2016/1341 на Съвета от 4 август 2016 г. за изменение на Решение (ОВППС) 2016/849 относно ограничителни мерки срещу Корейската народнодемократична република (вж. страница 116 от настоящия брой на Официален вестник).
   
      ПРИЛОЖЕНИЕ
      
         
            „ПРИЛОЖЕНИЕ Iж
            Стоки и технологии, посочени в членове 2, 3 и 6 (1)“.
         
      
      
         (1)  Номенклатурните кодове са тези, приложими за съответните продукти в Комбинираната номенклатура, както е определено в член 1, параграф 2 от Регламент (ЕИО) № 2658/87, и както са посочени в приложение I към него.